Պարկ ավենյու, 666

«Պարկ ավենյու, 666» (անգլ.՝ 666 Park Avenue), ամերիկյան հեռուստասերիալ, որ նկարահանվել է Գաբրիելա Փիրսի համանուն վեպի հիման վրա։ Գլխավոր դերերը կատարում են Ռեյչել Թեյլորը, Դեյվ Էնաբլը, Վանեսա Ուիլյամսը և Թերրի Օ’Քուինը։ Սերիալը պատմում է Միջին Արևմուտքից երիտասարդ ընտանեկան զույգի մասին, որը տեղափոխվում է Նյու Յորք և բնակություն հաստատում Մանհեթենում գտնվող բնակելի համալիրում, որը ղեկավարում է խորհրդավոր ամուսնական զույգը։
ABC-ն պաշտոնապես պատվիրել է առաջին եթերաշրջանը 2012 թվականի մայիսի 11-ին, իսկ նրա պրեմիերան կայացել է սեպտեմբերի 30-ին։ Նոյեմբերի 16-ին ABC-ն փակել է սերիալը ցածր վարկանիշի պատճառով, սակայն հետո հայտարարել է, որ թեև սերիալը չի շարունակվի մինչև եթերաշրջանի ավարտը, բայց կցուցադրվեն նկարահանված բոլոր 13 էպիզոդները։ Չնայած այդ հայտարարությունը՝ հեռուստաալիքը եթերից հանել է շոուն դեկտեմբերին և ցուցադրել եզրափակիչ էպիզոդները 2013 թվականի ամռանը։


== Արտադրություն ==
2011 թվականի սեպտեմբերի վերջին հայտարարվել է, որ ABC-ն գնել է Գաբրիելա Փիրսի վեպի վրա հիմնված պիլոտային էպիզոդի սցենարը։ 2012 թվականի հունվարի 20-ին հեռուստաալիքի թույլտվությամբ Warner Bros. Television ստուդիայում սկսվել են պիլոտային էպիզոդի նկարահանումները, որի սցենարը գրել է Դևիդ Ուիլքոքսը, իսկ որպես ռեժիսոր հանդես է եկել Ալեքս Գրեյվզը։
Նախագծի հիմնական դերերի քասթինգն սկսվել է փետրվարին։ Թերրի Օ’Քուինը եղել է առաջին դերասանը, որը մասնակցությունը պիլոտային էպիզոդին հաստատվել է փետրվարի 15-ին։ Դերասանն ստացել է սերիալի կենտրոնական հերոսի և անտագոնիստի՝ Գևին Դորանի դերը։ Փետրվարի 24-ին Դեյվ Էնաբլը միացել է պիլոտային էպիզոդի անձնակազմին՝ ստանձնելով գլխավոր դրական հերոսի՝ Հենրի Մարտինի դերը, իսկ մի քանի օր անց Ռեյչել Թեյլորն ստացել է նրա կնոջ՝ Ջեյնի դերը։ Մարտի սկզբին Ռոբերտ Բաքլին  և Մերսեդես Մասոնն ստացել են տանն ապրող ևս մեկ զույգի՝ Բրայան և Լուիզա Լեոնարդների դերերը համապատասխանաբար։ Մարտի 9-ին հայտարարվել է, որ Վանեսա Ուիլյամսը հրավիրվել է կատարելու Օ’Քուինի հերոսի խորհրդավոր կնոջ՝ Օլիվիա Դորանի դերը։ Ուիլյամսի հերոսը հորինվել է հատուկ սերիալի համար և վեպում չի եղել։
Արտադրության փուլում պիլոտային էպիզոդն արժանացել է ոչ միանշանակ արձագանքների ֆոկուս-խմբի կողմից, ինչի պատճառով զգալիորեն վերամշակվել է։ 2012 թվականի մայիսի 11-ին հեռուստաալիքը հաստատել է վերամշակված պիլոտային էպիզոդը և պատվիրել առաջին եթերաշրջանի նկարահանումները։ Ավելի ուշ հայտարարվել է, որ սերիալը կցուցադրվի կիրակի օրերը՝ ժամը տասին՝ «Վրեժ» սերիալից հետո, սկսած սեպտեմբերի 30-ից։


== Սյուժե ==
«Պարկ ավենյու, 666» հեռուստասերիալը միավորում է գերբնական սարսափ-դրամայի և օճառային օպերայի ժանրերը։ Սյուժեի կենտրոնում Նյու Յորքում գտնվող հնամենի տունն է, որտեղ ապրում են Գևին Դորանը (Թերրի Օ’Քուին) և իր կինը՝ Օլիվիան, որոնք միևնույն ժամանակ այդ շենքի սեփականատերերն են։ Այդ տանը բնակություն են հաստատում երիտասարդ ամուսիններ Հենրի Մարտինն (Դեյվ Էնեբլ) ու Ջեյն վան Վինը (Ռեյչել Թեյլոր) և ստանում աշխատանք որպես բնակելի համալիրի համամենեջերներ։ Նրանց հետ շուտով սկսում են տեղի ունենալ տարօրինակ ու գերբնական իրադարձություններ, որոնք դժվարացնում ու վտանգի են ենթարկում շենքի բնակիչներից յուրաքանչյուրի կյանքը։ Ջեյնն ու Հենրին դառնում են Գևինի ու խորհրդավոր Օլիվիայի մեքենայությունների զոհը։


== Դերասաններ և անձնակազմ ==


=== Հիմնական կազմ ===
Թեյլոր Ռեյչել – Ջեյն վան Վին, շենքի նոր համամենեջերը
Դեյվ Էնաբլ – Հենրի Մարտին, շենքի նոր համամենեջերը
Ռոբերտ Բաքլի – Բրայան Լեոնարդ, Լուիզայի ամուսինը, դրամատուրգ, որն ապրում է շենքում
Մերսեդես Մասոն – Լուիզա Լեոնարդ, Բրայանի կինը, լուսանկարիչ
Էրիկ Պալադինո – Թոնի Ջեմիո, դռնապան
Հելենա Մաթսոն – Ալեքսիս Բլյում
Սամանթա Լոգան – Նոնա Քլարկ, տան բնակիչներից մեկը, որն օժտված է բացառիկ շնորհով
Վանեսա Ուիլյամս – Օլիվիա Դորան, Գևինի սառնասիրտ ու գեղեցկուհի կինը
Թերրի Օ’Քուին – Գևին Դորան, շենքի տերն ու սերիալի գլխավոր անտագոնիստը


=== Երկրորդական կազմ ===
Միշա Կուզնեցով – Կանդինսկի
Օբրի Դոլար – Էննի Մորգան
Միլի Ավիտալ – Դանիել Թայլեր
Մայք Դոյլ – Ֆրենկ Ալպերն, Գևին Դորանի «ուժեղ» հակառակորդը
Էնրիկե Մուրսիանո – բժիշկ Թոդ Սքոթ
Վենդի Մոնիզ – Ինգրիդ
Թեսա Թոմփսոն – Լորեն Հարիս/Սաշա Դորան
Նիք Չինլանդ – Վիկտոր Շոու
Վուպի Գոլդբերգ – Մարիս Էլդեր
Թեդի Սիրս – դետեկտիվ Հեյդեն Կուպեր


== Արձագանքներ ==


=== Քննադատություն ===
Պիլոտային էպիզոդն ստացել է հիմնականում բարենպաստ և միջին արձագանքներ հեռուստատեսային քննադատների մեծ մասի կողմից։ Առաջին հերթին որոշ գրախոսողներ գովաբանել են Թերրի Օ’Քուինի և Վանեսա Ուիլյամսի խաղը, սակայն նրանցից ոմանք կարծիք են հայտնել, որ նրանց էկրանային ժամանակը բավարար չէ պիլոտային էպիզոդում։ Գրախոսողների մի մասը նաև նշել է, որ թղթի վրա սերիալն ավելի լավն է եղել, քան վերջնական արդյունքը։


=== Հեռուստատեսային վարկանիշ ===
Սերիալը չի կարողացել գրավել մեծ թվով հանդիսատես։ Պիլոտային էպիզոդը դիտել է յոթ միլիոնից պակաս հանդիսատես, իսկ վարկանիշը 18-49 ժողովրդագրական կատեգորիայում կազմել է ընդամենը 2,1։ Իր լիդ-ինի՝ «Վրեժ» սերիալի պատճառով նախագիծը կորցրել է գրեթե երեք միլիոն հանդիսատես և վարկանշի հորիզոնական։


== Էպիզոդներ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2013-06-29 at the Wayback Machine.
«Պարկ ավենյու, 666»(անգլ.) ֆիլմը Internet Movie Database կայքում